wickkiey/tamil-wikipedia-chunked huggingface dataset:
# பி. எஸ். வீரப்பா

## திரைப்பட வாழ்க்கை

பி. எஸ். வீரப்பாவின் உரத்த சத்தத்துடன் கூடிய பயங்கரச் சிரிப்பு அந்தக்காலத்துத் திரைப்பட இரசிகர்களிடையே மிகப் பிரபலம். கே. பி. சுந்தராம்பாள் முக்கிய வேடத்தில் நடித்த, டங்கனின் மணிமேகலை என்கிற திரைப்படத்தில் வீரப்பா அறிமுகமானார். தனது முத்திரைச் சிரிப்பான உரத்த *ஹா ஹா ஹா..* என்பதை சக்கரவர்த்தி திருமகள் திரைப்படத்தில் செய்தார். இந்தச் சிரிப்பிற்குக் கிடைத்த வரவேற்பின் காரணமாக அதன் பிறகு, இதை தனது பாணியாக எல்லா படங்களிலும் பயன்படுத்த ஆரம்பித்தார். எம். ஜி. ஆர், சிவாஜி கணேசன் போன்றோரிலிருந்து கமல்ஹாசன், ரஜினிகாந்த், விஜயகாந்த் போன்றோர் படங்கள் வரை நடித்துள்ளார்.
# பி. எஸ். வீரப்பா

## திரைப்பட வாழ்க்கை

### நடித்த திரைப்படங்கள்

- ஸ்ரீ முருகன் (1946)
- இதய கீதம் (1950)
- மாப்பிள்ளை (1952)
- மதன மோகினி (1953)
- ஜெனோவா (1953)
- நாம் (1953)
- காவேரி (1955)
- அலிபாபாவும் நாற்பது திருடர்களும் (1956)
- மர்ம வீரன் (1956)
- மகாதேவி (1957)
- தங்கமலை ரகசியம் (1957)
- செங்கோட்டை சிங்கம் (1958)
- சிவகங்கை சீமை (1959)
# பி. எஸ். வீரப்பா

## பி. எஸ். வீரப்பாவின் புகழ்பெற்ற நடிப்பு பாணிகள், முத்திரை வசனங்கள்

- எதிர் நாயகன்களுக்கு உரிய உரத்த *ஹா ஹா ஹா..* சிரிப்பு (சக்கரவர்த்தி திருமகள் திரைப்படத்திலிருந்து, கிட்டத் தட்ட எல்லா படங்களிலும்)
- *சபாஷ், சரியான போட்டி..* (வஞ்சிக்கோட்டை வாலிபன் திரைப்படத்தில்)
- *மணந்தால் மகாதேவி, இல்லையேல் மரண தேவி* (மகாதேவி திரைப்படத்தில்)  
- The superstar villain, ராண்டார் கை, தி இந்து, ஆகத்து 2, 2014
# வலைவாசல்:கணினியியல்/அறிமுகம்

கணினியை மையமாக கொண்ட துறை கணினியியல் ஆகும்.கணினி வன்பொருள், மென்பொருள், கணினியின் பயன்பாடுகள், கணிமையின் அடிப்படைகள் என கணினியை மையமாக கொண்ட பல உட்துறைகளை ஒருங்கே இச் சொல் குறிக்கிறது. அதன் துணை தத்துவார்த்த மற்றும் நடைமுறை துறைகளில் பல்வேறு வகையாக பிரிக்கலாம்.  
"கணினியியல்" (Computer Science) என்ற சொல் முதலில் 1959ல் கம்யூனிக்கேஷன்ஸ் ஆப் ஏசிம் (Commuincations of ACM) என்ற மாத நாளிதழில் ஓரு கட்டுரையில் வெளிவந்தது.  
கணினியியலை மூன்று கருத்தியல்களாக பிரிக்க வேண்டும் என்று பல கணிணி அறிவியலறிஞர்கள். கருதினர்.பீட்டர் வேக்னர் அவை அறிவியல், தொழில்நுட்பம், மற்றும் கணிதம் கருத்தியல்களாக பிரிக்க வேண்டும் என வாதிட்டார்.பீட்டர் டென்னிங் தலைமையிலான குழு கோட்பாடு, சுருக்க (மாதிரியமைத்தல்), மற்றும் வடிவமைப்பு ஆகியவை எனக் கருதியது.  
<div> ** மேலும் கூடுதல் தகவல்களுக்கு ...** </div>
# வலைவாசல்:மின்னணுவியல்/மேற்கோள்

இது வலைவாசல்:மின்னணுவியல்இல் தோன்ற தேர்ந்தெடுக்கப்பட்ட மேற்கோள்களின் காப்பகம் ஆகும்:
# வலைவாசல்:மின்னணுவியல்/மேற்கோள்/ஏப்ரல்

**குறுக்குச் சுற்று** அல்லது **கு/சு** (Short circuit or s/c) என்பது பெரும்பாலும் மின்சார மறிப்பு இல்லாத அல்லது குறைவானதாக உள்ள இடத்தில், திட்டமிடாத பாதையில் மின்சாரம் பாயுமாறு அமைந்துவிடுகிற ஒரு மின்சாரச் சுற்று ஆகும். குறுக்குச் சுற்றின் எதிர்மறை திறந்த சுற்றாகும். அது மின்சுற்றின் இரு கணுக்களுக்கு இடையில் அளவுகடந்த மின்தடை சேரும் பொழுது நேரும். ஆங்கிலத்தில் சார்ட்டு சர்கியூட் என அழைக்கப்பெறும் இச்சொல்லை சில வேலைகளில் மின்சார தடங்கல் பிறவற்றிற்கும் கூட தவறாக பயன்படுத்துவது ஒரு பொது வழக்காகும்.
# வலைவாசல்:மின்னணுவியல்/மேற்கோள்/பெப்ரவரி

**நிறுத்தப்பட்டை** (Stopband) என்பது குறித்த வரம்புக்குள் உள்ள அதிர்வெண்களின் பட்டையாகும். அந்த நிறுத்தப்பட்டையின் வழியாக மின்சுற்றுகள் எந்த குறிகைகளையும் உள்ளனுப்பாது அல்லது மெலிப்பானது தேவையான நிறுத்தப்பட்டை மெலிப்பு அளவை விட மிஞ்சியிருக்கும். பயன்பாட்டைப் பொருத்து, நிறுத்தப்பட்டைக்குள் உள்ள தேவையான மெலிப்பு 20 முதல் 120 டெசிபெல் வரம்புக்குள் இருக்கும், ஆனால் பெரும்பாலும் 0 டெசிபெல் கொண்டிருக்கும் வரைக் கடத்துப்பட்டை மெலிப்பை விட அதிகமாக இருக்கும்.
# வலைவாசல்:மின்னணுவியல்/மேற்கோள்/மார்ச்

**திண்மநிலை மின்னணுவியல்** (Solid-state electronics) என்பது மின்னிகள் அல்லது மின்னூட்ட ஏந்திகள் திண்மப்பொருட்களுக்குள்ளேயே முழுவதும் கட்டுறக்கூடியத் திண்மப்பொருட்களினால் கட்டியமைத்தச் சுற்றுகள் அல்லது கருவிகள் ஆகும். இக்கலைச்சொல் சில வேளைகளில் வெற்றிடம் மற்றும் வளிம மின்னிறக்கக் குழாய்கள் போன்ற ஆரம்பத் தொழினுட்பங்களைக் குறிக்கப்பயன்படும்.
# வலைவாசல்:மின்னணுவியல்/மேற்கோள்/மே

**சிதறல் அளபுருக்கள்** (Scattering parameters) அல்லது **சி-அளப்புருக்கள்** (S-parameters) மின்சாரக் குறிகைகளினால் வெவ்வேறு நிலைத்த நிலை தூண்டல்கள் ஏற்படும் பொழுது, நேரியல் மின்சார வலையமைப்புகளின் மின்னியல் பண்புகளை விளக்குவதாகும்.  
இந்த அளபுருக்கள் மின்சாரப் பொறியியல், மின்னணு பொறியியல் மற்றும் தெரிவிப்புப் பொறியியல் குறிப்பாக நுண்ணலை பொறியியல் போன்ற துறைகளில் பயன்படுகின்றன.
# வலைவாசல்:மின்னணுவியல்/மேற்கோள்/சூலை

**குண்டு இரைச்சல்** (Shot noise) என்பது மின்சார ஊட்டங்களின் (மின்னூட்டுகளின்) ஒரு தனிப்பட்ட இரைச்சலை ஆதாரமாக கொண்ட ஒரு மின்னணு இரைச்சல் ஆகும். இந்த கலைச்சொல் சில நேரங்களில், குண்டு இரைச்சல் ஒளித் துகள்களின் பண்புகளுடன் தொடர்புடைய ஒளியியல் கருவிகளின் ஒளியன் பெருக்கிக்கு பயன்படுத்துவர்.
# வலைவாசல்:மின்னணுவியல்/மேற்கோள்/ஆகத்து

ஒரு **பந்தணி** (Ball grid array) என்பது பரபேற்றுச் சாதனங்களில் (Surface Mount Devices) ஒரு பொதிய முறை ஆகும். பந்தணி முள்ளணியிளிருந்து உருவாகிய பொதிய முறை. முள்ளணியில் ஒரு முகத்தில் முள்கள் நிரப்பப்படுகின்றன. பந்தணியில் முள்கள் சூட்டிணை பந்துகளால் (solder balls) மாற்றப்படுகின்றன. சூட்டிணைப் பந்துகள் சுற்றுப்பலகையில் உள்ள செப்பு நிரப்பிடங்கள் (solder pads) மீது ஒட்டுகின்றன.
# வலைவாசல்:மின்னணுவியல்/மேற்கோள்/செப்டெம்பர்

ஒரு மின் கடத்தியில், நேர்மின்னோட்டம் நடக்கும் பொழுது, அக்கடத்தியின் உள்ளே, அதன் குறுக்கு வெட்டுப் பரப்பில், எல்லா இடங்களிலும், ஒரே சீராக ஒரே அளவு மின்னோட்டம் தான் இருக்கும். ஆனால், மின்னோட்டம் மாறு மின்னோட்டமாக இருந்தால், மிக அதிக அதிர்வெண் கொண்ட மாறு மின்னோட்டம் நிகழும் பொழுது, மின்னொட்டம் பெரும்பாலும் அந்த மின் கட்த்தியின் மேற்புரத்திலேயே நிகழும், கடத்தியின் அச்சு போன்ற உட்பகுதியில், அதிக மின்னோட்டம் இராது. இப்படி ஒரு கடத்தியின் (அச்சு போன்ற) உட்பகுதியிலே
மின்னோட்டம் நிகழாது, புறப்பகுதியில் அதிகமாக மின்னொட்டம் நிகழ்வதை **புறணி விளைவு (skin effect)** என அழைக்கிறார்கள்.
# வலைவாசல்:மின்னணுவியல்/மேற்கோள்/அக்டோபர்

மின்சக்தி பாவிக்கப்படும் அல்லது ஓடும் வேக விகிதம் **மின்திறன்** ஆகும்; அதாவது மின்திறன் = மின்சத்தி / நேரம்.
மின்னாற்றல் என்பது ஒரு மின்சுற்றில் சுழலும் மின்சக்தியின் வீதம் ஆகும்.
ஒரு மின்சாரம் மின்சுற்றில் சுழலும் பொழுது , அது இயற்வினை செய்வதற்கான ஆற்றலை தருகிறது . அந்த ஆற்றலையே மின்னாற்றல் என்பது வழக்கு. கருவிகள் மின்சக்தியை வெப்பம் ( மின்னடுப்புகள்) , ஒளி ( மின்விளக்கு) , இயக்கம் ( மின்னியக்கி) , ஒலி ( ஒலிபெருக்கி), அல்லது ரசாயன மாற்றங்கள் போன்ற பல விதங்களில் மாற்றபடுகிறது. மின்சாரத்தை இயக்கத்தினால் உண்டாக்கலாம் , ரசாயனத்தால் அல்லது ஒளியில் இருந்து நேராக ஒளிமின்ன செதிழ்களால் உருவாக்கலாம் , மேலும் அதை ரசாயன மின்க்கூட்டினில் சேமிக்கலாம்.
# வலைவாசல்:மின்னணுவியல்/மேற்கோள்/நவம்பர்

மின்னணுவியலில், **உணர்வு** (Sense) என்பது மின்திறன் வழங்கி மின்சுமையின் மீது சரியான மின்னழுத்தத்தை கொடுக்கப் பயன்படும் ஒரு தொழினுட்பம் ஆகும். எளிமையான மின்தேக்கிகள் இயல்பாகவே சரியான மின்னழுத்தத்தை கொடுக்கிறதென்றாலும், எந்த ஒரு மின்திறன் வழங்கியும் விரும்பும் மின்னழுத்திற்கும், உள்ளபடியான மின்னழுத்திற்கும் உள்ள வேறுபாட்டை உணர்த்த ஒரு வழிகாட்டல் கட்டகத்தை அமைக்க வேண்டியுள்ளது. வழிகாட்டல் கட்டகம் சரியாக வேலை செய்தால் தான் மின்திறன் வழங்கியும் சரியாக வேலை செய்யக்கூடும்.
# வலைவாசல்:மின்னணுவியல்/மேற்கோள்/திசம்பர்

**மின்னணு தெரிவுத்திறன்** (Selectivity (electronic)) என்பது ஒரு வானொலி அலையேற்பி, வேறு அலைவரிசைகளை தவிர்த்து வானொலி அலைகளை மட்டும் தெரிவு செய்யும் திறனைக் காட்டும் ஒரு அளவுகோல் ஆகும்.  
மின்னணு தெரிவுத்திறனைப் பெரும்பாலும் விகிதமாக டெசிபெல்லில் குறிக்கப்பெறும். இது வெவ்வேறு அலைவரிசைகளில் உள்ள குறிகைத் திடத்தினை ஒப்பிட்டு பார்த்து கணக்கிடப்படுகிறது.
# சங்ககால இலங்கை

**சங்ககால இலங்கை** என்னும் இக்கட்டுரை சங்க நூல்களினூடாகவும் பிறவாறும் கிடைக்கும் அக்காலத்து இலங்கை பற்றிய தகவல்களை விளக்குகிறது.  
இலங்கை, ஈழம் என்பன பழந்தமிழ்ச் சொற்கள். **இலங்கை** என்னும் சொல்லுக்கு ‘ஒளி பொருந்திய நாடு’ என்பதும், ஈழம் என்னும் சொல்லுக்குக் ‘கிழக்குநாடு’ என்பதும் பொருள். இதன் சங்ககால நிலையினை அக்கால இலக்கியங்கள் குறிப்பிடுகின்றன.
# சங்ககால இலங்கை

#### ஈழத்துச் சங்க காலப் புலவர்

ஈழத்துப் பூதன்தேவனார் என்னும் புலவரின் ஏழு பாடல்கள் சங்கநூல் தொகுப்பில் இடம்பெற்றுள்ள. இவை எல்லாமே அகத்திணைப் பாடல்கள். அக்கால அரசர்கள் யாரையும் இவர் பாடவில்லை என்பதை எண்ணும்போது, இவரை ஈழத்திலிருந்து தமிழ்நாட்டுக்கு வந்து வாழ்ந்தவர் எனக் கொள்வதை விட, ஈழத்தில் இருந்துகொண்டு இவர் பாடிய பாடல்கள் தொகுப்பில் சேர்க்கப்பட்டுள்ளன எனக் கொள்வது மேலானது எனத் தோன்றுகிறது.
# சங்ககால இலங்கை

#### ஈழத்து உணவு

கரிகாலன் ஆட்சிக் காலத்தில், புகார் நகரச் சந்துபொந்துகளிலெல்லாம் குவிக்கப்பட்டிருந்த செல்வ வளங்களில் ஈழத்து உணவும், காழகத்து ஆக்கமும் கடல் கடந்த நாடுகளிலிருந்து வந்தவை.
காழகத்து ஆக்கம் என்பது பர்மாத் தேக்குப் பொருள்கள்.
# சங்ககால இலங்கை

#### தொன்மாவிலங்கை

இலங்கையைச் சங்கப் பாடல்கள் குறிப்பிடுகின்றன. சிறுபாணாற்றுப்படை இலங்கையைத் ‘தொன்மாவிலங்கை’ இன்று குறிப்பிடுகிறது. சிலப்பதிகாரம் இதனை வழிமொழிந்து ‘தொல் இலங்கை’ என்று குறிப்பிடுகிறது.
# சங்ககால இலங்கை

#### தமிழ்நாட்டில் இலங்கை

இலங்கைத் தீவைப் போலத் தமிழ்நாட்டிலும் ஓர் இலங்கை. இதனை ‘நன்மா இலங்கை’ என்றும், ‘பெருமா இலங்கை’ என்றும் சங்கப்பாடல்கள் குறிப்பிடுகின்றன. இவ்வூர் திண்டிவனம் பகுதியில் உள்ளது. சங்ககாலத்தில் இப்பகுதி ஓய்மானாடு எனப்பட்டது. இங்கு ஓவியர், ஒளியர் ஆகிய மக்கள் வாழ்ந்து வந்தனர். ஒளிர்வது ஓவியம். ஒளியும் ஓவியமும் ‘ஓய்’ என மருவின. இதனால் ஒளியர், ஓவியர் குடிகளின் தலைமகன் ‘ஓய்மான்’ எனப்பட்டான்.  
தமிழகத்தில் ஒளிநாட்டின் தலைநகர் நன்மாவிலங்கை. பெருமாவிலங்கை என்றெல்லாம் சுட்டப்பட்ட இலங்கை. ஈழநாட்டின் தலைநகர் பண்டைக் காலத்தில் இலங்கை. இப்போது கொழும்பு. கொழுவிய நகரம் கொழும்பு. கொழுவியது இலங்கும். அதாவது ஒளிரும். ஆகவே இலங்கை கொழும்பு ஆயிற்று.
# சங்ககால இலங்கை

#### இராமன், சீதை பற்றிய குறிப்புகள்

இராமன் இலங்கையை வென்ற செய்தியைத் தமிழின் பழமையான நூல்கள் குறிப்பிடுகின்றன. சங்கப் பாடல்களில் இராமாயணம்
# சங்ககால இலங்கை

#### கயவாகு

- கி.பி. இரண்டாம் நூற்றாண்டுக் கயவாகு செங்குட்டுவன் கோயில் கட்டி நடத்திய கண்ணகி விழாவுக்கு வந்திருந்தான்.  
- கயவாகு இலங்கையில் கோயில் எடுத்துக் கண்ணகியை வழிபட்டான்.
# சங்ககால இலங்கை

#### ஈழம் வென்ற கிள்ளி

உறையூரைத் தலைநகராகக் கொண்டு ஆண்ட சோழமன்னன் கிள்ளி காஞ்சிபுரத்தையும், தஞ்சாவூரையும், ஈழத்தையும் தாக்கிப் போரிட்டான் என முத்தோள்ளாயிரம் என்னும் நூல் குறிப்பிடுகிறது. தஞ்சைச்சோழர் பற்றிக் குறிப்பிடும் இந்த நூல் சங்ககாலத்துக்குப் பின் ஒன்பதாம் நூற்றாண்டுக்கு முன் நோன்றியது.
# சங்ககால இலங்கை

#### ஈழத்துப் பிராமி கல்வெட்டு

வெல்லாவெளிப் பிராமி எழுத்துக் கல்வெட்டு ஒன்று ‘பருமக நாவிக’ என்று ஒருவன் பெயரைக் குறிப்பிடுகிறது. இது ‘பெருமகன் நாவிகன்’ என்னும் தமிழ் வடிவத்தின் சிதைவு. நாவாய் வணிகத் தலைவன் நாவிகன். சிலப்பதிகாரம் நாவாய் கணிகத் தலைவனை ‘நாய்கன்’ எனக் குறிப்பிடுகிறது. இது கிறிஸ்து காலத்துக்கு முன்பே ஈழநாட்டில் தமிழ் புழக்கத்தில் இருந்த்தை மெய்ப்பிக்கிறது.
# சங்ககால இலங்கை

#### ஈழத்துச் சொற்கள்

ஈழத்துத் தமிழ்ச்சொற்கள் தமிழின் திசைச்சொற்களாகக் கொள்ளப்பட்டன.
# சங்ககால இலங்கை

#### முடிபு

இந்தியாவோடு ஒட்டிக்கொண்டிருந்த நிலப்பரப்பு முதற்சங்கக் கடற்கோளுக்குப் பின்னர் விலகித் தனித் தீவாக மாறியது. சிலப்பதிகார உரையில் அடியார்க்கு நல்லார் குறிப்பிடும் ஏழ்தெங்கநாட்டின் பகுதியாக இலங்கை விளங்கியது எனலாம். பௌத்தம் பரவுவதற்கு முன்னர் ஈழத்தில் பேசப்பட்ட மொழி தமிழே. சிங்களம் வடமோழியோடு தொடர்புடையது.
# தொடரிமக் குறிகை

எல்லாக் காலத்திலும், வரையறை இன்றி எந்த அளவையும் ஏற்று விளங்கக் கூடியது **தொடரிமக் குறிகை** (*Analog signal*) ஆகும். இயற்கையில் நாம் காணும் காட்சிகள் தொடரிமக் குறிகை வகையைச் சேர்ந்ததாகும். எடுத்துக்காட்டாக, ஓடும் நதியைக் காணும் போது, நீர், நின்று நின்று பாயாமல், சீராகத்தான் பாய்வதாகத் தெரிகிறது. அதே அந்த நதியை ஒவ்வொரு குறித்த இடைவேளையில் நிலைப்படம் பிடித்து (எ.கா 5 நொடிக்கு ஒரு முறை), அவற்றை அதே இடைவேளைகளில் வரிசைப் படுத்திப் பார்த்தோமானால், அது எண்ணிமக் குறிகை வகையைச் சார்ந்திடும்.  
இயற்கையில் நாம் கேட்கும் ஒலிகளும் இவ்வகையைச் சேர்ந்தனவே.
# வலைவாசல்:கருநாடக இசை/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| தமிழ்
rect 0 0 1000 750 தமிழ்
desc </imagemap></div> | <div></div> | தமிழ்நாடு
rect 0 0 1000 500 தமிழ்நாடு
desc </imagemap></div> | இந்தியா
rect 0 0 1000 500 இந்தியா
desc </imagemap></div> | இலங்கை
rect 0 0 1000 500 இலங்கை
desc </imagemap></div> |  |
| --- | --- | --- | --- | --- | --- |
| **தமிழ்** | **தமிழர்** | **தமிழ்நாடு** | **இந்தியா** | **இலங்கை** | }<noinclude></noinclude> |
# பெருமகளூர்

**பெருமகளூர்** (ஆங்கிலம்:Perumagalur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், பேராவூரணி வட்டத்தில் வங்காள விரிகுடா கடற்கரையில் இருக்கும் ஒரு பேரூராட்சி ஆகும்.
# பெருமகளூர்

## அமைவிடம்

தஞ்சாவூரிலிருந்து 90 கி.மீ. தொலைவில் உள்ள பெருமகளூர் பேரூராட்சிக்கு அருகில் விளாங்குளம் 4 கி.மீ.; முத்துக்காடு 2 கி.மீ.; ரெட்டவயல் 4 கி.மீ.; அதானி 5 கி.மீ. தொலைவில் உள்ளது.
# பெருமகளூர்

## பேரூராட்சியின் அமைப்பு

30 ச.கி.மீ. பரப்பும், 15 வார்டுகளும் கொண்ட இப்பேரூராட்சி பேராவூரணி (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.
# பெருமகளூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1536 வீடுகளும், 5604 மக்கள்தொகையும் கொண்டது.
# கரூர், திருவையாறு வட்டம்

::கரூர் என்ற பெயரில் உள்ள பிற இடங்களைப் பற்றி அறிய, கரூர் பக்கத்தைப் பார்க்கவும்.  
**கரூர்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.
# கரூர், திருவையாறு வட்டம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
# ரெங்கநாதபுரம் ஊராட்சி (தஞ்சாவூர்)

**ரெங்கநாதபுரம் ஊராட்சி** (ரங்கநாதபுரம்) (Ranganathapuram Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 572 ஆகும்.
# ரெங்கநாதபுரம் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 572 பேர் வசிக்கின்றனர். இந்த ஊராட்சியில் 160 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 70.3% மற்றும் பெண்களின் எழுத்தறிவு விகிதம் 27.4% ஆகும்.
# ரெங்கநாதபுரம் ஊராட்சி (தஞ்சாவூர்)

## சிற்றூர்கள்

- ரெங்கநாதபுரம்
# சாத்தனூர், தஞ்சாவூர் மாவட்டம்

::சாத்தன்னூர் என்ற ஊர் கேரளத்தில் உள்ளது.
::சாத்தனூர் என்ற பெயரில் பல ஊர்கள் உள்ளன.  
**சாத்தனூர்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.
# சாத்தனூர், தஞ்சாவூர் மாவட்டம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
# மகாதேவபுரம், திருவையாறு வட்டம்

::இதே பெயரில் உள்ள பிற ஊர்களைப் பற்றி அறிய, மகாதேவபுரம் கட்டுரையைப் பார்க்கவும்.  
**மகாதேவபுரம்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவையாறு வட்டத்திற்கு உட்பட்ட ஊர்.
# மகாதேவபுரம், திருவையாறு வட்டம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
# உக்கடை

**** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.  
உக்கடைத் தேவர் எனப்படும் ஜமீன்தார்கள் இங்கே வாழ்ந்தார்கள். இவர்களின் கட்டுப்பாட்டில் சில ஆயிரம் ஏக்கர்கள் இருந்தன.
# உக்கடை

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
# சத்தியமங்கலம், பாபநாசம் வட்டம்

::(இதே பெயரில் உள்ள பிற ஊர்களைப் பற்றி அறிய, சத்தியமங்கலம் கட்டுரையைப் பார்க்கவும்).  
**சத்தியமங்கலம்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
# சத்தியமங்கலம், பாபநாசம் வட்டம்

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
# பூண்டி, தஞ்சாவூர் மாவட்டம்

: இதே பெயரில் உள்ள பிற ஊர்களைப் பற்றி அறிய, பூண்டி என்ற கட்டுரையைப் பார்க்கவும்.  
**பூண்டி** (*Poondi*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பூதலூர் வட்டத்திற்கு உட்பட்ட அலமேலுபுரம் ஊராட்சியில் அமைந்துள்ளது. இங்குள்ள பூண்டி மாதா பேராலயம் பரவலாக அறியப்படும் தேவாலயமாகும்.  
இது தஞ்சை மாவட்டத்தைச் சுற்றியுள்ள கத்தோலிக்கக் கிறித்தவர்களின் புனிதத் தலம். இது தஞ்சாவூரில் இருந்து 35 கி.மீ தொலைவில் உள்ளது. பூண்டி மாதா பேராலயத்தில் ஆண்டுதோறும் மே 6 அன்று கொடியேற்றி விழா தொடங்கும். பின்னர், தேர்ப்பவனியும் திருப்பலியும் நிறைவேற்றப்படுகின்றன.
# பூண்டி, தஞ்சாவூர் மாவட்டம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழகச் சட்டமன்றத் தேர்தலுக்கு திருவையாறு சட்டமன்றத் தொகுதியிலும் சேர்க்கப்பட்டுள்ளது.
# நரசிங்கபுரம், பாபநாசம் வட்டம்

::(இதே பெயரில் உள்ள வேறு ஊர்களைப் பற்றி அறிய, நரசிங்கபுரம் கட்டுரையைப் பார்க்கவும்).  
**நரசிங்கபுரம்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
# நரசிங்கபுரம், பாபநாசம் வட்டம்

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
# அருந்தவபுரம் ஊராட்சி

**அருந்தவபுரம் ஊராட்சி** (*Arundavapuram Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5547 ஆகும். இவர்களில் பெண்கள் 2782 பேரும் ஆண்கள் 2765 பேரும் உள்ளனர்.
# அருந்தவபுரம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தோப்புத் தெரு
1. காந்திகிராமம்
1. நடுப்பட்டி
1. சாலியக்கோட்டை
1. அருந்தவபுரம்
1. திருக்கோவில்பத்து
1. உத்தமர்குடி
# அருந்தவபுரம் ஊராட்சி

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
# பண்டாரவாடை

** பண்டாரவாடை ** (*Pandaravadai*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பாபநாசம் வட்டத்தில் இருக்கும் ஒரு கிராமம் ஆகும்.
# பண்டாரவாடை

## அமைவிடம்

பண்டாரவாடை தஞ்சாவூரில் இருந்து 23 கிலோமீட்டர் தொலைவிலும், கும்பகோணத்திலிருந்து இருந்து 18 கிலோமீட்டர் தொலைவிலும் தேசிய நெடுஞ்சாலை 45 சி இல் உள்ள அழகிய கிராமம் ஆகும்.  
பண்டாரவாடை தொடர்வண்டி நிலையம் மேலும் ஊருக்கு பெருமை சேர்க்கிறது. ஆங்கிலேயர்கள் காலத்தில் கட்டப்பட்ட இத்தொடருந்து நிலையத்தில். தற்சமயம் பெரும்பாலான இரயில்கள் நின்று செல்கின்றன.  
பண்டாரவாடை ஊராட்சி (Pandaravadai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது.இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
சிற்றூர்கள் தொகு  
பண்டாரவாடை ஊராட்சியில் அமைந்துள்ள சிற்றூர்களின் பட்டியல்:  
1,தில்லை நகர் காலனி  
2,காமாட்சிபுரம்  
3,கோவில்தேவராயன்பேட்டை  
4,லக்ஷ்மிபுரம்  
5,பார்வதிபுரம்  
6,பண்டாரவாடை
# பண்டாரவாடை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7710 மக்கள் இங்கு வசிக்கின்றார்கள்.
# பண்டாரவாடை

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
# சூரியமூலை

**சூரியமூலை** (*Surya Moolai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவிடைமருதூர் வட்டத்திற்கு உட்பட்ட ஊர்.மேலும் இவ்வூர் திருப்பனந்தாள் ஊராட்சி ஒன்றியத்திற்கு உட்பட்டது.  
இந்த ஊரானது உ. வே. சாமிநாதையர் பிறந்த ஊராகும். அவரது தந்தையின் சொந்த ஊர் உத்தமதானபுரம் என்றாலும் இது அவரின் தாயாரின் சொந்த ஊராகும்.
# சூரியமூலை

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு திருவிடைமருதூர் சட்டமன்றத் தொகுதியிலும் சேர்க்கப்பட்டுள்ளது.
# மகாராசபுரம், திருவிடைமருதூர் வட்டம்

::(இதே பெயரில் உள்ள பிற ஊர்களுக்கு, மகாராசபுரம் என்ற கட்டுரையைப் பார்க்கவும்).  
**மகாராசபுரம்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் திருவிடைமருதூர் வட்டத்திற்கு உட்பட்ட ஊர்.
# மகாராசபுரம், திருவிடைமருதூர் வட்டம்

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு திருவிடைமருதூர் சட்டமன்றத் தொகுதியிலும் சேர்க்கப்பட்டுள்ளது.
# உடையாளூர்

**** (Udaiyalur) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் கும்பகோணம் வட்டத்திற்கு உட்பட்ட ஓர் கிராமமாகும்.  
இவ்வூர் கும்பகோணத்தில் இருந்து எட்டு கி. மீ தொலைவில் அமைந்துள்ளது. உடையாளூரில் கைலாசநாதர் கோயில் உள்ளது. இவ்வூருக்கு சிவபாதசேகரமங்கலம் என்று சோழர் காலத்திய புகழ்பெற்ற பெயரும் உண்டு. இராஜராஜ சோழனின் நினைவிடம் திருமாளிகை இங்கு அமைந்துள்ளதாக ஆய்வாளர்கள் கருதுகின்றனர்.
# உடையாளூர்

## அரசியல்

இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு கும்பகோணம் சட்டமன்றத் தொகுதியிலும் சேர்க்கப்பட்டுள்ளது.
# சிவபுரம், கும்பகோணம் வட்டம்

:: இதே பெயரில் உள்ள பிற ஊர்களைப் பற்றி அறிய சிவபுரம் என்ற கட்டுரையைப் பார்க்கவும்.  
**சிவபுரம்** என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் கும்பகோணம் வட்டத்திற்கு உட்பட்ட ஊர்.
# சிவபுரம், கும்பகோணம் வட்டம்

## அரசியல்

இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு கும்பகோணம் சட்டமன்றத் தொகுதியிலும் சேர்க்கப்பட்டுள்ளது.
# எயர் ஏசியா எக்சு

ஏர்ஏசியா எக்சின் ஏர்பஸ் ஏ330-300]]  
**ஏர்ஏசியா எக்சு** (ஆங்கிலம்: *AirAsia X* மலாய்: *Syarikat Penerbangan AirAsia X;* சீனம்: 全亞洲航空) என்பது மலேசியாவைச் சார்ந்த நீண்ட தொலைவிற்கு இயக்கப்படும் குறைந்த கட்டணச் சேவை வழங்கும் வான்வழிப் போக்குவரத்து நிறுவனம் ஆகும்.  
இதனை முன்பு *பிளை ஏசியன் எக்சுபிரசு நிறுவனம்* *(FlyAsianXpress Sdn. Bhd.)* என்று அறியப்பட்ட எயர் ஏசியா எக்சு நிறுவனம் இயக்குகிறது. இது ஆசியாவின் மிகப் பெரிய குறைந்த கட்டண சேவையாளரான எயர் ஏசியாவின் பன்னாட்டு இயக்க வணிகப் பெயராகும்.  
பொதுவான சீட்டு வழங்கும் அமைப்பு, வானூர்தி உட்புற துணியமைப்பு, ஊழியர் சீருடைகள் மற்றும் மேலாண்மை வண்ணம் இவற்றால் தனது செலவுகளைக் குறைத்துக் கொண்டு குறைந்த கட்டணம் வழங்க முடிகிறது.
# எயர் ஏசியா எக்சு

## வரலாறு

இந்த நிறுவனம் நவம்பர் 2, 2007-இல் தனது சேவைகளைத் துவக்கியது. இதன் முதல் சேவை மலேசியாவின் கோலாலம்பூர் பன்னாட்டு வானூர்தி நிலையத்தில் இருந்து ஆஸ்திரேலியாவின் கோல்டு கோசுட்டு வானூர்தி நிலையம் வரையில் இருந்தது.  
ஏர்ஏசியா எக்சு X ஆசியா மற்றும் ஓசியானியாவிலுள்ள சேரிடங்களுக்கு தனது சேவைகளை வழங்குகிறது. இதன் வான்தொகுப்பில் 11 வானூர்திகள் தற்போது உள்ளன; கூடுதல் வானூர்திகள் வாங்க ஆணைகள் கொடுத்துள்ளது.  
ஏர்ஏசியா எக்சு X வெர்ஜின் குழமத்துடனும் ஏர் கனடாவுடனும் பிணைக்கப்பட்டுள்ளது.
# முடிவுறு குலம்

கணிதத்தில் ஒரு குலத்தின் கணமானது முடிவுறு எண்ணிக்கையிலான உறுப்புகளைக் கொண்டிருந்தால், அக்குலம் **முடிவுறு குலம்** (*Finite group*) ஆகும்.
# முடிவுறு குலம்

## எடுத்துக்காட்டுகள்

- அனைத்து வரிசைமாற்றுக் குலங்களும் முடிவுறு குலங்களாகும்:  
N எழுத்துக்களின் அனைத்து வரிசைமாற்றங்களின் சமச்சீர் குலம் S<sub>N</sub>. இதன் கணத்திலுள்ள உறுப்புகளின் எண்ணிக்கை N!. எனவே இது ஒரு முடிவுறு குலம்.  
- அனைத்து சுழற் குலங்களும் முடிவுறு குலங்களாக அமையும்:  
: <math> \{a, a^2, ... ,a^n = e\}</math> என்பது ஒரு சுழற் குலம். இதன் உறுப்புகளின் எண்ணிக்கை N. எனவே இது ஒரு முடிவுறு குலம்.  
- <math>{I, A, B} </math> என்ற அணிகளின் கணம், அணிப்பெருக்கலைப் பொறுத்து ஒரு குலமாகும். இதன் உறுப்புகளின் எண்ணிக்கை 3. எனவே இது ஒரு முடிவுறு குலம்.
| *B* |
| --- |
# முடிவுறு குலம்

## தரப்பட்ட வரிசையுடைய குலங்களின் எண்ணிக்கை

தரப்பட்ட ஒரு நேர் முழு எண் *n* எனில், பின்வரும் அட்டவணை *n* வரிசையுடைய குலங்களில் எண்ணிக்கையைத் தருகிறது:
| வரிசை *n* | # குலங்கள் | ஏபெல் குலம் | ஏபெல் குலம் அல்லாதது |
| --- | --- | --- | --- |  
=*n* = மேற்கோள்கள் ==
# சொக்கநாதக் கலித்துறை

**சொக்கநாதக் கலித்துறை** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது. இந்த நூலில் 11 கட்டளைக் கலித்துறைப் பாடல்கள் உள்ளன. மதுரைச் சொக்கநாதர் கோயிலில் எழுந்தருளியுள்ள சொக்கநாதரைத் தனக்கு வேண்டியன தரும்படி இந்தப் பாடல்களில் புலவர் வேண்டுகிறார்.  
பாடல் (எடுத்துக்காட்டு )  
கல்லது நெஞ்சம், இரும்பை இருசெவி, கண்கள் மரம்  
சொல்லுவதும் பொய், அவமே தொழில், துக்க சாகரமாம்  
அல்ல என் பங்கு, நின் அன்பர் பங்கு ஆனந்தம்மாக வைத்தாய்  
நல்லது, நல்ல மதுராபுரிச் சொக்க நாயகனே
# சொக்கநாதக் கலித்துறை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
# பொன்பரப்பி

**பொன்பரப்பி** (**Ponparappi**) என்பது தமிழ்நாட்டின் அரியலூர் மாவட்டத்தில், செந்துறை வட்டத்தில் அமைந்த 28 வருவாய் கிராமங்களில் ஒன்றாகும். மேலும் செந்துறை ஊராட்சி ஒன்றியத்தில் உள்ள பொன்பரப்பி ஊராட்சியில் அமைந்த ஒரு சிற்றூர் ஆகும்.  
பொன்பரப்பி, குன்னம் (சட்டமன்றத் தொகுதி) மற்றும் சிதம்பரம் மக்களவைத் தொகுதிக்கும் உட்பட்டது.
# பொன்பரப்பி

## பெயர்க்காரணம்

சோழர்கள் காலத்திற்கு பிறகு 18ம் நூற்றாண்டுகளில் இந்த ஊரில் 'பொன்பரப்பியனான வனகோபரன்'என்னும் சோழர்கள் பரம்பரையிலிருந்து வந்து ஆட்சி செய்து வந்த சிற்றரசன் நினைவாக 'பொன்பரப்பி' என்றும், 'சோழ மன்னர்களால் குடியமர்த்தப்பட்ட சோழப்பரம்பரையினர்கள் வாழும் பகுதி' என்ற பொருளில் **குடிக்காடு** என்றும் இவ்வூரின் பெயர் அமைந்துள்ளது.
# பொன்பரப்பி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி பொன்பரப்பின் கிராமத்தில் 1,167 வீடுகளும், 4,754 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 79.47% மற்றும் பாலின விகிதம் 1,000 ஆண்களுக்கு, 1006 பெண்கள் வீதம் உள்ளனர். பொன்பரப்பி வருவாய் கிராமத்தின் மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 17.33% மற்றும் 0.55% ஆக உள்ளனர்.
# பொன்பரப்பி

## பொன்பரப்பியில் உள்ள கோயில்கள்

- சொர்ணபுரீஸ்வரர் கோயில்
- சாமுண்டீஸ்வரி கோயில்
- மாரியம்மன் கோயில்
- வலம்புரி விநாயகர் கோயில்
- கொப்பாட்டி அம்மன்
# பொன்பரப்பி

## கல்வி நிலையங்கள்

- பொன்பரப்பி அரசு மேனிலைப் பள்ளி
- பொன்பரப்பி தொடக்கப்பள்ளி
- பொன்பரப்பிகுடிக்காடு தொடக்கப்பள்ளி
- பொன்பரப்பி காலணி தொடக்கப்பள்ளி
# அப்துல்லா ஓசுலான்

**அப்துல்லா ஓசுலான்** (*அப்துல்லா ஓஸ்லான்*, குர்தி: Abdullah Ocala; துருக்கி: Abdullah Öcalan) குர்திசுத்தான் தொழிலாளர் கட்சியின் நிறுவனர்களில் ஒருவரும், குர்திசுத்தான் விடுதலைப் போராட்டத்தின் முக்கிய நபரும் ஆவார். 1978ல் இவரால் ஆரம்பிக்கப்பட்ட குர்திசுத்தான் தொழிலாளர்கள் கட்சி, துருக்கிய அரசுக்கு எதிரான ஆயுதப் போராட்டத்தை 1984ல் முன்னெடுத்தது. இதனைத் தொடர்ந்த துருக்கிய அரசின் நெருக்கடிகளின் காரணமாக சிரியா, இரசியா, இத்தாலி, கிரீசு போன்ற பல நாடுகளில் அரசியல் அகதியாகத் தஞ்சமடைந்திருந்த ஓசுலான், 1999ல் கென்யா தலைநகர் நைரோபி நகர விமான தளத்தில் வைத்து துருக்கியப் பாதுகாப்புப் படையினரால் கைது செய்யப்பட்டார். தொடர்ந்து இம்ராலி தீவில் உள்ள தனிமைச் சிறையில் இன்று வரை அடைக்கப்பட்டுள்ளார்.
# அப்துல்லா ஓசுலான்

## வாழ்க்கை வரலாறு

### இளமை

அப்துல்லா ஓசுலான், 1949 ஏப்ரல் 4ல் தென்கிழக்கு துருக்கியில் உள்ள ஓமர்லி நகரில் பிறந்தவர். குர்திய இனத்தை சேர்ந்த தந்தைக்கும், துருக்கிய தாய்க்கும் பிறந்தவர். இவரின் உடன்பிறந்தோர் மொத்தம் ஏழு பேர். தொடக்கக் கல்வியைத் தனது சொந்த ஊரிலேயே முடித்த ஓசுலான், உயர் கல்வி மற்றும் ஆட்சி இயல் படிப்பை அங்காரா நகரில் முடித்தார்.தொடர்ந்த நாட்களில், குர்திய கலாச்சாரம் மற்றும் மொழியைப் புறக்கணிக்கும் துருக்கிய அரசின் நடவடிக்கைகளுக்கு எதிராகச் செயல்பட ஆரம்பித்தார்.
# அப்துல்லா ஓசுலான்

## வாழ்க்கை வரலாறு

### கட்சி ஆரம்பித்தல்

1970களில் அமெரிக்க மற்றும் சோவியத் ஒன்றியத்தின் பனிப்போர் தாக்கம் துருக்கியிலும் எதிரொலித்தது. தொடர்ந்த இடது மற்றும் வலது சாரிகளின் மோதலின் ஊடே 1980ல் அன்றைய துருக்கியின் இடதுசாரி அரசு ஒரு அரசியல் புரட்சியின் மூலம் கவிழ்க்கப்பட்டு, தளபதி கேனென் எவ்ரான் தலைமையில் வலதுசாரி அரசு அமைக்கப்பட்டது. இதற்கிடையில், 1978ல் பொதுவுடைமை, மார்க்சிய கொள்கைகளை அடிப்படையாகக் கொண்ட குர்திசுத்தான் தொழிலாளர் கட்சி தொடங்கப்பட்டது. ஓசுலான் இந்தக் கட்சியை ஆரம்பிப்பதில் முக்கியப் பங்காற்றினார். துருக்கி, சிரியா, இராக் மற்றும் இரான் ஆகிய நாடுகளில் உள்ள பூர்வீக குர்திய நிலங்களை ஒன்று சேர்த்து சுதந்திர குர்திசுத்தானை உருவாக்குவது இதன் முக்கியக் கொள்கையாகக் கொள்ளப்பட்டது.
# அப்துல்லா ஓசுலான்

## வாழ்க்கை வரலாறு

### தலைமறைவு வாழ்க்கை மற்றும் கைது

போரின் ஆரம்பம் தொட்டு 1998 வரை, சுமார் 15 வருடங்கள் ஓசுலான் சிரியாவில் தங்கி இருந்தார். இறுதியில், துருக்கிய அரசின் நெருக்குதல் காரனமாக நாட்டை விட்டு வெளியேறுமாறு ஓசுலானை சிரிய அரசு கேட்டுக் கொண்டது. இதைத் தொடர்ந்து, ஒரு மாதம் மாசுகோவில் தலைமறைவாகத் தங்கி இருந்தார். அங்கிருந்து உருசிய அரசினால் கட்டாயமாக வெளியேற்றப்பட்ட ஓசுலான் இத்தாலியில் தஞ்சமடைந்தார். தொடர்ந்த துருக்கிய அரசின் நெருக்கடி காரணமாக பெப்ரவரி 1999ல் அங்கிருந்து வெளியேறியவர், கென்ய தலைநகர் நைரோபியில் வைத்து கைது செய்யப்பட்டார். ஓசுலானின் இந்தக் கைதில் அமெரிக்காவின் சி.ஐ.ஏ மற்றும் இசுரேலின் மொசார்ட் ஆகியவற்றுக்கு முக்கியப் பங்கு இருந்தன.  
முன்னதாக இத்தாலியில் இருந்து வெளியேறிய ஓசுலான்., நெதர்லாந்து, சுவிட்சர்லாந்து, கிரீசு, செர்பியா மற்றும் ஆலந்து ஆகிய நாடுகளிடம் வேண்டிய அரசியல் தஞ்சம் நிராகரிக்கப்பட்டது. இருப்பினும் ஐரோப்பிய ஒன்றியத்தில் இணைய விரும்பும் துருக்கியின் ஆவல் காரனமாக, 2002ல் அந்நாட்டில் மரண தண்டனை ஒழிக்கப்பட்டதை அடுத்து, ஓசுலானின் தண்டனை பிணையில் வெளிவரமுடியாத ஆயுள் தண்டனையாக மாற்றப்பட்டது.அன்று முதல் இன்று வரை இம்ராலி தனிமைச் சிறையிலேயே ஓசுலான் அடைக்கப் பட்டுள்ளார்.
# அப்துல்லா ஓசுலான்

## அரசியல் பார்வை

ஓசுலான் மார்க்சிய வழியில் ஒரு மக்கள் புரட்சியின் மூலம் சுதந்திர குர்திசுத்தானை உருவாக்க முனைந்தவர். தமக்கென ஒரு தாயகம் இல்லா நிலையில் குர்துக்களும், கிரேக்கர்கள் அர்மீனியர்கள் மற்றும் அசிரியர்கள் வரிசையில் தமது பாரம்பரியத்தை இழந்த மக்களாகிவிடுவர் என்பது இவரின் கருத்து. ஆயினும் இவரது குர்திசுத்தான் தொழிலாளர் கட்சி, துருக்கிய மக்களின் மீது மேற்கொண்ட தாக்குதல்களின் காரனமாக இவரின் மீது தீவிரவாத முத்திரை விழுந்தது. தங்கள் மக்கள் தொடர்ந்து தாக்கப்படும் போதும், குர்துக்களின் அரசியல் தீர்வுகள் எதையும் துருக்கிய அரசு ஏற்காத போதும், போர் என்பது அவசியமாகின்றது என்பது இவர் இதற்குக் கொடுக்கும் விளக்கம் ஆகும்.  
ஓசுலானின் கைதுக்குப் பிறகு, குர்திசுத்தான் தொழிலாளர் கட்சி துருக்கியுடன் போர் நிறுத்தத்தை அறிவித்ததுடன், துருக்கியப் பகுதிகளில் இருந்து தமது படைகளைத் திரும்பப் பெற்றது. ஓசுலானும் இந்த முடிவுக்கு வரவேற்பு தெரிவித்ததுடன், குர்துக்களின் பிரட்சனைக்கு அரசியல் தீர்வு காண ஐரோப்பிய நாடுகள் தமக்கு உதவ வேண்டும் என கேட்டுக்கொண்டுள்ளார். அதோடு தாம் தமது தனிநாடு கோரிக்கையையும் கைவிட்டு, துருக்கிய அரசின் கீழ் தன்னாட்சி மாகாணமாக, குர்திசுத்தானை உருவாக்குவதற்கும் சம்மதம் தெரிவித்துள்ளார்.
# அப்துல்லா ஓசுலான்

## இதையும் பார்க்கவும்

- குர்திசுத்தான்
- குர்திசுத்தான் தொழிலாளர் கட்சி
- குர்திய துருக்கி முரன்பாடு
# மாற்கு (நற்செய்தியாளர்)

**நற்செய்தியாளரான புனித மாற்கு** (; ; ) என்பவர் பாரம்பரியப்படி மாற்கு நற்செய்தியின் ஆசிரியராகக் கருதப்படுபவர் ஆவார். மேலும் இவர் இயேசுவின் எழுபது சீடர்கலுள் ஒருவராகவும். கிறித்தவத்தின் மிகவும் பழைமையான நான்கு ஆயர்பீடங்களுல் ஒன்றான அலெக்சாந்திரியா திருச்சபையின் நிருவனராகவும் கருதப்படுகின்றார்.  
வரலாற்றாசிரியரான யுசிபசின் (*Eccl. Hist.* 2.24.1) படி, மாற்கு அனனியாசு என்பவருக்குப்பின்பு, நீரோ மன்னனின் ஆட்சியின் எட்டாம் ஆண்டில் (62/63) அலெக்சாந்திரியாவின் ஆயரானார். பாரம்பரியப்படி கி.பி 68 இல் இவர் மறைசாட்சியாக மரித்தார் என்பர்.  
மாற்கு நற்செய்தி 14:51-52இல் கெத்சமனித் தோட்டத்தில் இயேசு கைதுசெய்யப்பட்டப்பின்பு அவர் பின்னே சென்ற இளைஞர் இவர் என்பது மரபு; இயேசுவை கைது செய்தவர்கள் இவரைப்பிடித்தபோது தம் வெறும் உடம்பின் மீது இருந்த நார்ப்பட்டுத் துணியைப் விட்டு விட்டு இவர் ஆடையின்றித் தப்பி ஓடினார்.  
கத்தோலிக்க திருச்சபையின் பொது நாள்காட்டியில் இவரின் விழா ஏப்ரல் 25இல் கொண்டாடப்படுகின்றது. இவரை பொதுவாக இரண்டு இறக்கைகளை உடைய சிங்கத்தைக்கொண்டு கலைகளில் சித்தரிப்பர்.
# நகுசன்

**நகுசன்** (*Nahusha*, ) என்பவன் அத்தினாபுரத்தை தலைநகராகக்கொண்டு குரு நாட்டை ஆண்ட சந்திர குல அரசன். இவனின் தந்தை பெயர் *ஆயு* (ஆயுசு). பாட்டன் பெயர் புரூரவன். மகன் பெயர் *யதி* மற்றும் யயாதி. *யதி* துறவியானார். யயாதி அரசாண்டார்.  
தேவ லோக இந்திர பதவி அடைய வேண்டி நகுசன் நூறு அசுவமேத யாகங்கள் செய்து முடித்த பின்பு, அவனை தேவ லோகத்திற்கு அழைத்துச் செல்ல பல்லக்குடன் சப்த ரிசிகள் வந்தனர். சப்த ரிசிகள் நகுசனை பல்லக்கில் ஏற்றி தேவலோகம் அழைத்து செல்கையில், நகுசன் முனிவர்களைப் பார்த்து, பல்லக்கை வேகமாக தூக்கிச் சென்றால் உங்கள் கால்கள் வலிக்கும் எனவே மெதுவாக செல்லுங்கள் என்று பணிவாக கேட்டுக்கொண்டான். அதற்கு முனிவர்கள், நாங்கள் வழக்கமான வேகத்துடன்தான் பல்லக்கை சுமந்து செல்கிறோம் என்றனர்.  
நகுசனின் பல்லாக்கு தேவலோகத்தை நெருங்கிக் கொண்டிருக்கும் நேரத்தில், அங்கு நின்று கொண்டு இருந்த இந்திராணியை பார்த்தவுடன் அவள் மேல் ஏற்பட்ட காம வேட்கை மிகுதியால், விரைவில் இந்திராணியை அடையும் நோக்கில், பல்லக்கை வேகமாக சுமந்து செல்லுங்கள் என்று முனிவர்களை விரைவுப்படுத்தினான். முனிவர்களும் நாங்கள் வழக்கமான வேகத்தில்தான் பல்லாக்கை சுமந்து செல்கிறோம் என்றனர்.  
சப்தரிசிகளில் குள்ளமான முனிவரான அகத்தியர் தான் பல்லக்கு மெதுவாக செல்லக்காரணம் என்று கருதிய நகுசன், அகத்திய முனிவரைப் பார்த்து *சர்ப்ப, சர்ப்ப* என்று (சமசுகிருதம் மொழியில் *வேகமாக, வேகமாக* என்ற பொருளும் உண்டு) என்று கூவிக்கொண்டு தன் கையில் இருந்த குச்சியால் அகத்திய முனிவரை நகுசன் அடித்தான். இந்திராணியின் மீது கொண்ட மையல் காரணமாக தன்னை அடித்த நகுசனை, பூவுலகத்தில் மலைப்பாம்பாக விழக்கடவாய் என சாபமிட்டார். நகுசன் பூவுலகில் பல்லாண்டுகள் மலைப்பாம்பாக வாழ்ந்து, தவமிருந்து மீண்டும் மனித உருவமடைந்து பின்னர் சொர்க்க லோகத்தை அடைந்தான்.
# சொக்கநாத வெண்பா

**சொக்கநாத வெண்பா** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது.  
இந்த நூலில் 100 வெண்பாப் பாடல்கள் உள்ளன. இவை ‘சொக்கநாதா’ என முடிகின்றன. அதனால் இந்த நூலுக்குச் சொக்கநாத வெண்பா என்னும் பெயர் உண்டாயிற்று. மதுரைச் சொக்கந்தரைப் போற்றி இவை பாடப்பட்டவை. இந்த நூலில் உள்ள பாடல்கள் பொருள் தொடர்பு இல்லாமல் இருப்பதால் பல்வேறு காலகட்டங்களில் இவரால் பாடப்பட்டதாக அறிஞர்கள் கருதுகின்றனர். பாடல்களில் அருணகிரிநாதர் செய்த பேசா அனுபூதி, சிவஞான சித்தியார் முதலான நூல்கள் குறிப்பிடப்பட்டுள்ளன.  
கருவிநூலாகத் தரப்பட்டுள்ள நூலில் இவரது பாடல்கள் 9 இடம்பெற்றுள்ளன. அவற்றில் 3 பாடல்கள் மட்டும் இங்கு எடுத்துக்காட்டாகத் தரப்படுகின்றன.  
அன்பர்க்கு அருள் புரிவது அல்லாமல் தேவரீர்  
வன்பர்க்கு அருள் புரிய மாட்டீரேல் – உம்பர் தொழும்  
நல்லார் புகழ் மதுரை நாதரே தேவரீர்க்கு  
எல்லாமும் வல்ல சித்தர் ஏன்.  
வாக்கில் உரை பொய்யே மனம் நினைப்பதும் கவடே  
ஆக்கை தினம் செய்வது அகிர்த்தியமே – நோக்கில்  
திரிவிதமும் இப்படி நீ செய்வித்தால் முத்தி  
தரு விதம் என் சொக்கநாதா  
பேரன்பன் அல்லன் பிழை செய்யான் தான் அல்லன்  
ஓர் அன்பும் இல்லா உலுத்தனேன் – பேரன்பு  
காட்டி எனைக் காட்டி உனைக் காட்டி இன்பத் தொட்டிலிலே  
ஆட்டி வளர் சொக்கநாதா
# சொக்கநாத வெண்பா

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# தைத்திரீய உபநிடதம்

**தைத்திரீய உபநிடதம்** கிருட்டிண யசூர்வேதத்தில் அமைந்துள்ளது. இந்த உபநிடதம் 31 மந்திரங்கள் கொண்டது. இது மூன்று அத்தியாயங்கள் (வல்லிகள்) கொண்டது. வல்லிகள் பல பகுதிகளை கொண்டது. பகுதிகளுக்கு அனுவாகம் என்பர். இவ்வுபநிடதத்திற்கு ஆதிசங்கரர் மற்றும் மத்வர் ஆகியவர்கள் விளக்கவுரை எழுதியுள்ளனர்.
# தைத்திரீய உபநிடதம்

## சாந்தி மந்திர விளக்கம்

மித்திர தேவர், வருண தேவர், அர்யமா தேவர், இந்திர தேவர், பிரகசுபதி தேவர், நீண்ட கால்களுடைய விட்ணு தேவர் எங்களுக்கு மங்களத்தை கொடுப்பவர்களாக இருக்கட்டும். நேரில் காணக்கூடிய பிரம்மமாகவும், அறிவு வடிவாகவும், சத்ய வடிவாகவும் உள்ள இரண்யகர்ப்பதேவருக்கு எங்கள் வணக்கங்கள் உரித்தாகட்டும். அந்த இரண்யகர்ப்ப தத்துவம் என்னையும் என் குருவையும் காப்பாற்றட்டும். ஓம் சாந்தி சாந்தி சாந்தி.
# தைத்திரீய உபநிடதம்

## உபநிடத சாரம்

### முதல் வல்லியில்

இருபத்திநான்கு தேவதைகளை தியானம் அல்லது உபாசனைக்கு எடுத்துக்கொள்ளப்படுகிறது. இறைவனை ஓங்காரரூபமாக வர்ணித்து, ஓங்காரத்திடம் வேண்டுதல் விடுக்கப்படுகிறது. ஆரோக்கியமான உடல், நல்வாக்கு, ஞாபகசக்தி, குரு பரம்பரை காக்க நல்ல சீடர்கள் வேண்டப்பட்டு இறுதியில் இறைவனுடன் ஒன்றாக கலந்து விடவேண்டும் என்று வேண்டப்படுகிறது. ஓங்கார உபாசனம், சம்ஹிதா உபாசனம், வியாக்கிருதி உபாசனம், இரண்யகர்பர் உபாசனம், பாங்காத்த உபாசனம் விளக்கப்படுகிறது.
# தைத்திரீய உபநிடதம்

## உபநிடத சாரம்

### இரண்டாவது வல்லியில்

பிரம்மத்தை விளக்குகிறது. எது சத்தியமாகவும், ஞானமாகவும், எல்லையற்றதாகவும் இருக்கிறதோ அதுவே பிரம்மம். அந்த பிரம்மத்தை மனதுக்குள் அறிய வேண்டும். அந்த பிரம்மத்தை அறிந்தவன் பிரம்மாகவே இருந்து அனைத்தையும் அடைகிறான். பிரம்மத்தை ‘அத்யாரோபம் அபவாத நியாயம்’ தத்துவம் மூலம் விளக்கப்படுகிறது.  
பிரபஞ்சமும், சீவராசிகளும் பிரம்மத்திலிருந்து தோண்றியது என்று பிரம்மத்தைக் காட்டி, இப்படைப்பை காரியமாக காட்டுதல் ’அத்யாரோபம்’ ஆகும். பிறகு கார்யமான இந்த உலகம் காரணத்திலிருந்து வேறாக இல்லை என்று காரியத்தை நீக்குதல் ’அபவாதம்’ ஆகும். ஒரு சீவனின் அனாத்மாவாக இருக்கின்ற உடல் ஐந்து கோசங்களாக பிரிக்க்ப்படுகிறது. அவை 1 அன்னமய கோசம் 2 பிராணமய கோசம் 3 மனோமய கோசம் 4 விஞ்ஞானமய கோசம் 5 ஆனந்தமய கோசம். ஒவ்வொரு கோசத்தை நீக்கும்பொழுது அந்த கோசத்துடன் சேர்ந்து இவ்வுலகமும் நீக்கப்படுகிறது. உதாரணமாக அன்னமய கோசமான இந்த சட உடல் ஆத்மா அல்ல என்று அன்னமய கோசத்தை நீக்கும்பொழுது இந்த சட உலகமும் நீக்கப்படுகிறது. இவ்விதம் ஐந்து கோசஙகளும் நீக்கப்படும் பொழுது அனைத்துப் படைப்புகளும் உண்மையல்ல என்று உணர்த்தப்பட்டு, ஆனந்த வடிவாகவும், ஆத்மவாகவும் உள்ள பிரம்ம தத்துவம் விளக்கப்படுகிறது.  
ஈஸ்வரனே மாயையின் துணைகொண்டு இப்படைப்பிற்கு உபாதான காரணமாகவும், நிமித்த காரணமாகவும் விளக்கப்படுகிறது. பிரம்மம் அறியப்படாதபொழுது பயத்திற்கும், அறியப்படும்பொழுது அபயத்திற்கும் இருப்பிடமாகவும் விளங்குகிறது. இறுதியில் ஞானி பிரம்மத்தை அடைகிறான். ஆனால் அஞ்ஞானியோ பிரம்மத்தை அடைவதில்லை. இந்த விசாரணைக்கு **ஆனந்த மீமாம்சை** என்பர்.
# தைத்திரீய உபநிடதம்

## உபநிடத சாரம்

### மூன்றாவது வல்லியில்

அன்னதானம் வலியுறுத்தப்பட்டு, உணவை நாம் எவ்விதம் கொடுக்கிறோமோ அவ்விதமே நமக்கும் கிடைக்கிறது என்ற நியதி கூறப்படுகிறது. இறுதியாக சீவ – பிரம்மம ஐக்கியம் கூறி இந்த ஆத்ம ஞானம் அடைந்தவன் ஆனந்தத்தில் களிக்கிறான் என்பதுடன் இந்த உபநிடதம் முடிகிறது.
# சொரூபசாரம்

**சொரூபசாரம்** என்னும் நூல் 15 ஆம் நூற்றாண்டில் தோன்றிய நூல்களில் ஒன்று. சொரூபானந்தர், தத்துவராயர் எனபவரின் குரு. நூலின் பெயருக்கும் சொரூபானந்தர் பெயருக்கும் உள்ள சொல் ஒப்புமையைக் கருத்தில் கொண்டு இந்த நூல் சொரூபானந்தரால் செய்யப்பட்டது எனக் கூறலாயினர். சொரூபானந்தர் எந்த நூலும் செய்யவில்லை. தம் மாணாக்கர் தத்துவராயரைக் கொண்டே பல நூல்களை உருவாக்கினார். எனவே இந்த நூல் சொருபானந்தரால் செய்யப்படவில்லை என்பது மு. அருணாசலம் கருத்து.  
இந்த நூலில் 100 வெண்பாக்கள் உள்ளன. இவை நல்ல எளிய நடையில் உள்ளன. அவற்றிலிருந்து இரண்டு பாடல்கள் எடுத்துக்காட்டாக இங்குத் தரப்படுகின்றன.  
எங்கும் பொதுவாக இருக்கும் ஒரு சீவன் முத்தர்  
தங்கும் இடம்தானே தலவாசல் – அங்கு அவர்கள்  
பார்வையே தீர்த்தம் அவர் பாதாரவிந்த மலர்ச்
சேவையே சாயுச்சயம்  
மெத்தென்ற சொல்லும் விருப்பம் அற்ற நோக்கும் எலாம்  
சத்து என்ற நெசம் தளர் நடையும் - சித்தத்து  
அடங்கா மகிழ்வும் அனவரதம் பெற்றால்  
திடந்தானே ஞானி செயல்.
# சொரூபசாரம்

## கருவிநூல்

மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# ஷேடோ (2013 திரைப்படம்)

**ஷேடோ** என்பது 2013 ஆம் ஆண்டில் வெளியான தெலுங்குத் திரைப்படம். இதை மெஹெர் ரமேஷ் இயக்கியுள்ளார். வெங்கடேஷ், டாப்சி, ஸ்ரீகாந்த், மதுமிதா ஆகியோர் முதன்மை வேடங்களில் நடித்துள்ளனர். இது ஏப்ரல் 26, 2013 அன்று வெளியானது.
# ஷேடோ (2013 திரைப்படம்)

## இணைப்புகள்

-
# வெங்கடேஷ் (நடிகர்)

**வெங்கடேஷ் டக்குபாதி** என்பவர் இந்தியத் தெலுங்குத் திரைப்பட நடிகர் ஆவார். இவர் ஏழு நந்தி விருதுகளையும் நான்கு பிலிம்பேர் விருதுகளையும் பெற்றுள்ளார். இவர் ஏறத்தாழ எழுபது தெலுங்குத் திரைப்படங்களில் நடித்துள்ளார்.
# வெங்கடேஷ் (நடிகர்)

## வாழ்க்கைச் சுருக்கம்

வெங்கடேஷ் டக்குபாதி புகழ்பெற்ற இந்திய திரைப்பட தயாரிப்பாளரும் முன்னாள் நாடாளுமன்ற உறுப்பினருமான, ராமா நாயுடு டக்குபாதி மற்றும் ராஜேஸ்வரி தம்பதியினருக்கு டிசம்பர் 13, 1960 ஆம் ஆண்டு
சென்னையில் பிறந்தார். இவருக்கு சுரேஷ் பாபு டக்குபாதி என்ற ஒரு மூத்த சகோதரரும் லட்சுமி என்கின்ற ஒரு தங்கையும் உள்ளார்கள். இவரின் தங்கையை அகினேனி நாகார்ஜூனா 1984ல் மணந்தார், அவர்கள் 1990ல் திருமணமுறிவு பெற்றனர். வெங்கடேஷ் சென்னை எழும்பூரில் அமைந்துள்ள டான் போஸ்கோவில் பள்ளிப்படிப்பை முடித்த பின்னர் சென்னை லயோலா கல்லூரியில் இளநிலை வர்த்தகப் பட்டம் பெற்றார். தனது முதுகலை வணிக மேலாண்மை பட்டத்தை அமெரிக்காவில் அமைந்துள்ள மாண்டெர்ரி பல்கலைக்கழகத்தில் பெற்றார். படிப்பை முடித்து இந்தியா திரும்பிய இவர் திரைப்பட தயாரிப்பாளராக விரும்பியபோதிலும் தெலுங்கு திரைப்பட நடிகராக மாறினார்.
# வெங்கடேஷ் (நடிகர்)

## 2010களில்

- பாடிகார்டு
- கிருஷ்ணம் வந்தே ஜகத்குரும்
- சீதம்மா வகிட்லோ சிரிமல்லி செட்டு
- ஷேடோ
# வெங்கடேஷ் (நடிகர்)

## வெளியிணைப்பு

-
# பிரிஸ்பேன் வரலாறு

ஆத்திரேலியாவின் பிரிஸ்பேன் நகரின் எழுதப்பட்ட வரலாறு 1799ஆம் ஆண்டு ஆரம்பிக்கிறது. இப்பகுதியில் பலகாலமாக ஜாகிரா மற்றும் டுர்ருபல் இனத்தைச் சார்ந்த பழங்குடி மக்கள் வசித்து வந்தனர். ஆனால் மேத்தியூ பிலிண்டர்சு என்பவர் போர்ட் ஜாக்சனிலிருந்து மொராட்டன் வளைகுடாப் பகுதியை ஆய்வு செய்ய வந்தது 1799 ஆம் ஆண்டு. முதன்முதலில் சிட்னியிலிருந்து கொண்டுவரப்பட்ட பிரித்தானியக் கைதிகளுக்கான சிறைக் குடியேற்றமாகவே பிரிஸ்பேன் உருவாக்கப்பட்டது. ஆனால் இந்தப் பகுதி வேளாண்மைக்கு உகந்ததாகவும், மரங்கள், மீன் மற்றும் பலதரப்பட்ட வளங்களையுடையதாகவும் இருந்ததால், 1838 ஆம் ஆண்டு முதல் இந்தப் பகுதி கைதிகள் அல்லாத ஏனையோரும் குடியேற அனுமதிக்கப்பட்டனர். 1859ல் பிரிஸ்பேன் நகராட்சியாக மாறியது. 1924ல் பெருநகரப் பகுதியாக அறிவிக்கப்பட்டது.
# பிரிஸ்பேன் வரலாறு

## பெயர் வரலாறு

டுரூபல் மக்கள் பிரிஸ்பேன் பகுதியை மீயான்சின் (Meeaan-jin) என்ற பெயரில் அழைத்தனர். தற்போதைய பிரிஸ்பேன் நகரத்திற்கு சர் தாமஸ் பிரிஸ்பேன் (1773-1860) என்பவரின் பெயர் சூட்டப்பட்டது. சர் தாமஸ் பிரிஸ்பேன் ஸ்காட்லாந்து நாட்டின் ஐயர்சைர் என்ற ஊரில் பிறந்தவர். பிரித்தானியப் படைவீரராகவும், காலனி நிர்வாகியாவும் பணியாற்றியவர். பிரிஸ்பேன் நகரத்திற்குப் பெயர் சூட்டப்பட்டபோது அவர் நியூ சவுத் வேல்ஸ் மாநிலத்தின் ஆளுனராக இருந்தார்.
# பாடிகார்டு (2012 திரைப்படம்)

***பாடிகார்டு***என்பது 2012 ஆம் ஆண்டில் வெளியான தெலுங்குத் திரைப்படம். இதை இயக்கியவர் கோபிசந்து மலினெலி. தயாரித்தவர் பெல்லங்கொண்டா சுரேஷ். வெங்கடேஷ், திரிசா ஆகியோர் முன்னணி வேடங்களில் நடித்துள்ளனர் இது மலையாளத் திரைப்படமான பாடிகார்டு என்பதைத் தழுவி எடுக்கப்பட்டது. இதற்கு எஸ். தமன் இசையமைத்துள்ளார். இது ஜனவரி 14, 2012 அன்று வெளியானது.
# பாடிகார்டு (2012 திரைப்படம்)

## நடிகர்கள்

- வெங்கடேஷ் வெங்கியாக
- கீர்த்தியாக திரிசா
- சுவாதியாக சலோனி அசுவதி
- வரதராஜா நாயுடாக பிரகாஷ் ராஜ்
- சிவா ரெட்டியாக கோட்டா சீனிவாச ராவ்
- கல்லூரி முதல்வராக ஜெய பிரகாஷ் ரெட்டி
- சுப்பராஜுயாக சங்கரமா
- கீர்த்தியின் தாயாக பிரகதி
- மீனாட்சி தீட்சித் (சிறப்புத் தோற்றம் )
# பாடிகார்டு (2012 திரைப்படம்)

## தயாரிப்பு

மலையாளத்தில் வெளியான பாடிகார்டு படத்தின் வெற்றியை தொடர்ந்து இதனை தெலுங்கில் மொழிமற்றம் செய்து எடுக்க தயாரிப்பாளர் பெல்லம்கொண்டா சுரேஷ் முடிவுசெய்தார்.அதன்படி தெலுங்கு பதிப்பில் நடிக்க வெங்கடேஷ் மற்றும் மலையாள பதிப்பை இயக்கிய இயக்குநர் சித்திக்கை அணுகினர்.ஆனால் இயக்குநர் சித்திக் இந்தி மற்றும் தமிழில் (காவலன்) இந்த திரைப்படத்தின் மொழி மற்றம் செய்து கொண்டுயிருந்தார்.பின்னர் கோபிசந்த் மாலினேனி இயக்குநராகத் தேர்ந்தெடுக்கப்பட்டார்.
# பாடிகார்டு (2012 திரைப்படம்)

## வரவேற்பு

### விமர்சன பதில்

பாடிகார்ட் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. இந்துசுதான் டைம்சு இதை 5க்கு 3 என மதிப்பிட்டது, இது "சரியான குடும்ப பொழுதுபோக்கு" என்று அழைத்தது.
# பாடிகார்டு (2010 திரைப்படம்)

**பாடிகார்டு** என்பது 2010 ஆம் ஆண்டில் வெளியான மலையாளத் திரைப்படம். இதை சித்திக் இயக்கியுள்ளார். திலீப், நயன்தாரா ஆகியோர் முன்னணி வேடங்களில் நடித்துள்ளனர். பிரபுதேவா பாடல்களுக்கு நடன வடிவம் கொடுத்துள்ளார். இது ஜனவரி 23, 2010 அன்று வெளியானது. இத்திரைப்படம் தமிழ், தெலுங்கு, கன்னடம், இந்தி மொழிகளிலும் வெளியானது.
# பாடிகார்டு (2010 திரைப்படம்)

## நடிகர்கள்

- ஜெயகிருஷ்ணனாக திலீப்
- அம்முவாக நயன்தாரா
- சேதுலட்சுமியாக மித்ரா குரியன் (அம்முவின் தோழி)
- அசோக்கேட்டனாக தியாகரஜன் (அம்முவின் தந்தை)
- கல்லூரி முதல்வராக கொச்சின் ஹனிபா
- கல்லூரி மாணவர்களாக ரோனி டேவிட் மற்றும் சித்தார்த்த சிவா
# பாடிகார்டு (2010 திரைப்படம்)

## விருதுகள்

| வருடம் | விருது வகை | வெற்றி | முடிவு |  |
| --- | --- | --- | --- | --- |
| - bgcolor=#edf3fe | 2010 | சிறந்த ஆசிய நடிகை | நயன்தாரா | } |
# பாடிகார்டு (2010 திரைப்படம்)

## வெளியிணைப்பு

-
# கிருஷ்ணம் வந்தே ஜகத்குரும்

**கிருட்டிணம் வந்தே சகத்துகுரும்** என்பது 2012 ஆம் ஆண்டு வெளியான தெலுங்குத் திரைப்படம் ஆகும். இதன் பொருள் கிருட்டிணனைப் போற்று, அவனே அண்டத்திற்கும் தலைவன் என்பதாகும். ராணா டக்குபாதி, நயன்தாரா ஆகியோர் முதன்மை வேடங்களில் நடித்துள்ளனர். இது தமிழில் ஓங்காரம் என்ற பெயரில் வெளியானது. இந்தியிலும் வெளியாகவுள்ளது.
# ரானா தக்குபாடி

**ரானா தக்குபாடி** (பிறப்பு: 14 டிசம்பர் 1984) இவர் ஒரு தமிழ், தெலுங்கு மற்றும் ஹிந்தி மொழித் திரைப்பட நடிகர் மற்றும் தயாரிப்பாளர் ஆவார். இவர் லீடர், கிருஷ்ணம் வந்தே ஜகத்குரும், ஆரம்பம் போன்ற திரைப்படங்களில் நடித்துள்ளார்.
# ரானா தக்குபாடி

## ஆரம்பகால வாழ்க்கை

ராணா 14 டிசம்பர் 1984ஆம் ஆண்டு சென்னை தமிழ்நாட்டில் பிறந்தார். இவர் பிரபல திரைப்பட தயாரிப்பாளர் டக்குபாதி சுரேஷ் பாபுவின் மகன் மற்றும் நடிகர் வெங்கடேசின் அண்ணன் (சுரேஷ் பாபு) மகன் ஆவார். பழம்பெரும் தயாரிப்பாளர் தக்குபாத்தி ராமாநாயுடு இவரின் தாத்தா ஆவார்.
# ரானா தக்குபாடி

## திரைப்படங்கள்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2010 | லீடர் | அர்ஜுன் பிரசாத் | தெலுங்கு | பிலிம்பேர் விருது சிறந்த அறிமுக நடிகருக்கான - சவுத்
சினிமா விருது சிறந்த அறிமுக நடிகர் |
| 2011 | தம் மாரோ தம் | டி.ஜே. ஜோகி பெர்னாண்டஸ் | ஹிந்தி | ஜீ சினி விருது சிறந்த அறிமுக நடிகர்
பரிந்துரை - பிலிம்பேர் விருது சிறந்த அறிமுக நடிகர் |
| 2011 | நேனு நா ரொஹ்தங் | அபிமன்யு | தெலுங்கு |  |
| 2012 | நா இஷ்டம் | கணேஷ் | தெலுங்கு |  |
| 2012 | டிபார்ட்மெண்ட் | ஹிந்தி |  |  |
| 2012 | கிருஷ்ணம் வந்தே ஜகத்குரும் | பி.டெக் பாபு | தெலுங்கு | சீமா விருது சிறந்த நடிகர் (விமர்சகர்கள்) |
| 2013 | யே ஜவானி ஹை தீவானி | விக்ரம் | ஹிந்தி | குணச்சித்திர தோற்றம் |
| 2013 | சம்திங் சம்திங் | தெலுங்கு | குணச்சித்திர தோற்றம் |  |
| 2013 | ஆரம்பம் | சஞ்சய் | தமிழ் |  |
| 2015 | பேபி | ஜெய் | ஹிந்தி |  |
| 2015 | ருத்ரமாதேவி | சாளுக்கிய ஜெகன்மோகன் | தமிழ்
தெலுங்கு |  |
| 2015 | பாகுபாலி | பாள்ளலா தேவா | தமிழ்
தெலுங்கு |  |
| 2015 | *இஞ்சி இடுப்பழகி* | அவராகவே | தமிழ் | குணச்சித்திர தோற்றம் |
| சைஸ் சீரோ | அவராகவே | தெலுங்கு |  |  |
| 2016 | பெங்களூர் நாட்கள் | சிவப்பிரசாத் | தமிழ் |  |
| 2017 | *காஸி * | அர்ச்சுன் வர்மா | இந்தி |  |
| பாகுபலி 2 | பல்வாள் தேவன்/ வல்லாள தேவன் | தமிழ், தெலுங்கு | ஏப்ரல் திரைக்கு வருகிறது |  |
| நானே ராஜூ நானே மந்திரி | - | தெலுங்கு | படப்பிடிப்பு |  |
| மடை திறந்து | - | தமிழ் | படப்பிடிப்பு |  |
| என்னை நோக்கி பாயும் தோட்டா | - | தமிழ் | படப்பிடிப்பு |  |
# புற்றுநோய் வகைப்பாடு

**புற்றுநோய் வகைப்பாடு** (Classification of cancer ) ;கதிர்உணர்திறனைப் பொறுத்து புற்றுநோய் மூன்று வகையாகப் பிரித்து ஆராயப்படுகின்றன.  
அதிக உணர்திறனுடையன( High radio sensitivity): இந்தவகை புற்றுதிசுக்களின் குணப்படும் விகிதம் (therapeutic ratio TR ) 4 முதல் 10 வரையிலுள்ளன. இதில் கருத்தொடர்புடைய புற்று, நீர்மநிலையிலுள்ளள புற்று- இரத்தப்புற்றுகள், முதலியன அடங்கும்.  
குறைந்த ஆனால் முக்கியமான-உணர்திறனுடைய புற்றுநோய் திசுக்கள்.(Low sensitivity )இவைகளின் TR 1முதல் 2 வரையில் உள்ளன. இதில் தட்டைப்படை (SQumous cell ) உயிரணுக்களில் தோன்றும் புற்றும் தோல் அடிப்பகுதி (Basal cell ) புற்றும் முலைப்புற்று , நாக்கு,உதடு, தோல், கருப்பைவாய்,பெண்ணுறுப்பு, தொண்டைக்குழி முதலிய புற்றுகள் அடங்கும்.  
கதிர்வீச்சால் குணப்படுத்த முடியாத கதிர் எதிர்ப்புக் குணமுடைய (Radio resistant ) புற்று. இதன் TR மதிப்பு 0 முதல் 1 வரையில் காணப்படும். இந்த தொகுதியில் வயிறு, குடல், எலும்பு, இழைப்புற்று, கொழுப்பபுத் தொடர்புடைய புற்றும் அடங்கும்.  
BARC notes
# அபிநவ காளமேகம்

**அபிநவ காளமேகம்** என்னும் தமிழறிஞர் 1869 ஆம் ஆண்டில் தூத்துக்குடி மாவட்டத்தில் தென்திருப்பேரை என்னும் ஊரில் பிறந்தார்.
# அபிநவ காளமேகம்

## இயற்றிய நூல்கள்

அபிநவ காளமேகம் பின்வரும் நூல்களை இயற்றி உள்ளார்.
1. கண்ணன் கிளிக்கண்ணி
1. ஞானச்சித்தர் வேள்வி விளக்கம்
1. நீதிவெண்பா நாற்பது
1. வேண்டும் நீதி
1. கமலபந்த வெண்பா
1. திருவரங்கச் சிலேடை மாலை
1. திவ்ய தேசப் பாமாலை
# பூண்டி அரங்கநாத முதலியார்

**அரங்கநாத முதலியார்** என்னும் தமிழறிஞர் 1837 ஆம் ஆண்டில் திருவள்ளூர் மாவட்டத்திலுள்ள பூண்டியில், பிறந்தவர்.. எனவே பூண்டி அரங்கநாத முதலியார் என அழைக்கப்பட்டார்.
# பூண்டி அரங்கநாத முதலியார்

## கல்வி

கணிதத்தில் கலை முதுவர் பட்டம் (Master of Arts in Mathematics) பெற்றார்.
# பூண்டி அரங்கநாத முதலியார்

## பட்டம்

ஆங்கில அரசாங்கத்திடம் திவான் பகதூர் பட்டம் பெற்றவர்.
# பூண்டி அரங்கநாத முதலியார்

## இயற்றிய நூல்

கச்சிக் கலம்பகம் என்னும் நூலை இயற்றினார்.
# பூண்டி அரங்கநாத முதலியார்

## மறைவு

1893ஆம் ஆண்டில் மறைந்தார்.
# குணப்படும் விகிதம்

குணப்படும் விகிதம் (Therapeutic ratio -TR); திசுதாங்கும் கதிர் ஏற்பளவு (Tissue tolerance dose-TTD ) புற்றுக் கூற்றளவு (TUMOUR lethal dose-TLD) என்பன கதிர் மருத்துவத்தில் முக்கிய கலைச் சொற்களாகும். திசுத் தாங்கும் கதிர் ஏற்பளவிற்கும் புற்று கூற்றளவிற்கும் முள்ள விகிதம் குணப்படும் விகிதம் எனப்படுகிறது.
# உடையார் பாளையம் (சமஸ்தானம்)

தமிழ்நாட்டில் உள்ள பழைய பாளையக்காரர்கள் ஆட்சிகளுள் **உடையார் பாளையமும்** ஒன்று. இதன் ஆட்சியாளர்களாகிய 'காலாட்கள் தோழ உடையார்கள்' தங்கள் படைகளுடன் தங்கிய இடமாதலின் இதற்கு உடையார் பாளையம் என்னும் பெயருண்டாயிற்று. "காலாட்கள் தோழ உடையார்" என்ற பட்டப் பெயருடன் அரியலூர் மாவட்டம் உடையார்பாளையம் பகுதியில் ஆட்சி செய்து வந்தனர். அதன் அடையாளமாக 30 ஏக்கர் பரப்பில் அரண்மனையும், பீரங்கி, துப்பாக்கி, வாள்கள், வேல் கம்புகள், அம்பாரி, பல்லக்கு உள்ளிட்ட பொருட்கள் அங்கு உள்ளன. உ. வே. சாமிநாதையர் உள்ளிட்ட அறிஞர்களை உடையார் பாளையம் ஆட்சியாளர்கள் ஆதரித்தனர்.
# உடையார் பாளையம் (சமஸ்தானம்)

## பாளைய வரலாறு

நாயக்க மன்னர்கள் பற்றிய வரலாறுகளில் உடையார் பாளையம் பற்றிய பல குறிப்புகள் காணப்படுகின்றன.காஞ்சியைப் பூர்வீகமாகக் கொண்ட இவர்களை பிரம்ம சத்திரியர்கள் என்று விளந்தை கல்வெட்டு (கி.பி. 18-ஆம் நூற்றாண்டு) கூறுகிறது.காஞ்சிபுரத்தை பல படையெடுப்புகளில் இருந்து காத்தவர்கள்.இதனைப் போற்றும் வகையில் காஞ்சி திரு வரதராஜப்பெருமாள் கோயிலில் இன்று வரை 'உடையார் பாளையம் உற்சவம்' கொண்டாடப்படுகிறது. கங்கைகொண்டசோழபுரம் திரு பிரகதீசுவரர் ஆலயம் சுமார் 400 ஆண்டுகளாக இவர்களது ஆளுகையில் இருந்து வந்தது. அக்கோயிலின் கோபுரக் கலசங்கள் மற்றும் சிங்கமுகக் கிணறு ஆகியவை உடையார் பாளையம் ஆட்சியர்களின் கொடையாகும். இவர்கள் பழைமையான கோயில்கள் பலவற்றை புதுப்பித்ததுடன் புதிய ஆலயங்களையும் எழுப்பியுள்ளனர். 1790 ஆம் ஆண்டு ஆங்கிலேயருக்கு வரி கட்ட மறுத்த உடையார் பாளையம் பாளையக்காரர், நவாபினால் கைது செய்யப்பட்டு சிறையில் அடைக்கப்பட்டவரை, 10,000 கள்ளர் படையினர் சிறையிலிருந்த பாளையகாரரை விடுவித்தனர்.